U Srednjoj školi Petrinja je 18.12.2013. godine održana je radionica pod nazivom **„Pozitivno roditeljstvo“.**

Radionicu je vodila psihologinja Ivana Vuić, a namijenjena je učenicima četvrtog razreda gimnazije.

Ciljevi radionice bili su sljedeći:

1. upoznati učenike s pojmom pozitivnog roditeljstva ( roditeljsko ponašanje koje se temelji na najboljem interesu djeteta, obostranom poštovanju, pozitivno djeluje na razvoj djetetovih potencijala i interesa kao i prihvaćanje različitih interesa u nenasilnom okruženju )
2. upoznati učenike s različitim odgovornostima roditelja ( zadovoljiti temeljne životne potrebe djeteta, osigurati djetetovu sigurnost, pružiti djetetu emocionalnu toplinu, poticajne uvjete za učenje i razvoj, te vodstvo, granice i stabilnost )
3. naglasiti važnost dobrog ponašanja, postavljanja jasnih pravila i granica djetetovom ponašanju, te razvijanja odnosa ljubavi i povjerenja kao temeljnih preduvjeta za prevenciju neprihvatljivih i nepoželjnih oblika ponašanja











